Document ID: 31983R2989

*****
ΚΑΝΟΝΙΣΜΟΣ (ΕΟΚ) αριθ. 2989/83 ΤΗΣ ΕΠΙΤΡΟΠΗΣ
της 25ης Οκτωβρίου 1983
περί λεπτομερειών εφαρμογής της ειδικής επιστροφής στην εξαγωγή αλεύρου μαλακού σίτου προς την Αίγυπτο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2 και του άρθρο 16 παράγραφος 6,
Εκτιμώντας:
ότι η χορήγηση ειδικής επιστροφής στην εξαγωγή αλεύρου μαλακού σίτου προς την Αίγυπτο είναι δυνατό να αποδειχθεί αναγκαία· ότι, έχοντας υπόψη το προβλεπόμενο επίπεδο αυτής της επιστροφής και για να εξασφαλισθεί σωστή διαχείριση των εξαγωγών προς τη χώρα αυτή μέσα στα όρια μιας πλήρους ποσότητας, φαίνεται κατάλληλο να προβλεφθεί ότι, κατά τη διάρκεια όλης της περιόδου εφαρμογής της, η χορήγησή της θα γίνεται στα πλαίσια ενός συστήματος που θα εξασφαλίσει τον έλεγχο των εξαγωγών οι οποίες επωφελούνται από αυτήν· ότι, για το σκοπό αυτό, είναι κατάλληλο να προβλεφθεί ότι μόνο οι εξαγωγείς που έχουν ζητήσει αυτό τον καθορισμό εκ των προτέρων της επιστροφής θα μπορούν να επωφελούνται από αυτή, ενώ συγχρόνως θα εξασφαλίζεται η διαβίβαση στην Επιτροπή των αιτήσεων για πιστοποιητικά και θα καθορίζεται μια προθεσμία εξέτασης για τη χορήγηση αυτών των πιστοποιητικών· ότι αποδεικνύεται επιπλέον απαραίτητο να προβλεφθούν οι διατάξεις που θα εξασφαλίσουν την τήρηση του ειδικού προορισμού εκ μέρους των φορέων που επωφελούνται από την εν λόγω επιστροφή·
ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι ειδικές επιστροφές που προβλέπονται στο παράρτημα του κανονισμού που καθορίζει τις επιστροφές στην εξαγωγή σιτηρών, αλεύρων και πλιγουριών και σιμιγδαλιών σίτου ή σικάλεως, χορηγούνται για το άλευρο μαλακού σίτου που προορίζεται για την Αίγυπτο υπό τους όρους:
α) ο φορέας να ζητήσει τον καθορισμό της επιστροφής εκ των προτέρων·
β) η εξαγωγή να γίνει με βάση ένα πιστοποιητικό που θα περιλαμβάνει ως υποχρεωτική χώρα προορισμού την Αίγυπτο.
2. Οι αιτήσεις για πιστοποιητικά στην εξαγωγή που αναφέρονται στην παράγραφο 1 στοιχείο β) διαβιβάζονται κάθε μέρα στην Επιτροπή.
Τα πιστοποιητικά παραδίδονται την πέμπτη εργάσιμη ημέρα μετά τη διαβίβαση αυτή, εφόσον δεν έχει ληφθεί κατά τη διάρκεια αυτού του χρονικού ορίου μέτρο για την αναστολή όσον αφορά τον καθορισμό της επιστροφής εκ των προτέρων.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1983.

Labels: 3
17
18